open-index/open-wikipedia-markdown huggingface dataset:
Սառա աբու Սաբահ

**Սառա աբու Սաբահ** (), հորդանանցի ֆուտբոլիստ, կիսապաշտպան, ով հանդես է գալիս գերմանական Բայեր Լևերկուզենի կանանց թիմում։ Նա Հորդանանի մինչև 17 տարեկանների հավաքականում մասնակցել է 2016 թվականի ֆուտբոլի կանանց մինչև 17 տարեկանների աշխարհի առաջնությանը։ 2017 թվականից հանդես է գալիս Հորդանանի կանանց հավաքականում։

## Վաղ տարիներ
Նրա հայրը Գերմանիա է ներգաղթել 1994 թվականին։ Աբու Սաբահը ֆուտբոլ սկսել է խաղալ 4 տարեկան հասակում, երբ իր մայրը նրան գրանցեց տղաների ֆուտբոլային ակումբում։

## Երիտասարդական կարիերա
Սառա աբու Սաբահը խաղացել է գերմանական «Էսսեն» և «Բայեր Լևերկուզեն» ակումբների երիտասարդական թիմերում։ 2014-15 մրցաշրջանում հանդես է եկել Բունդեսլիգայի կանանց Մ17 առաջնությունում։

## Ակումբային կարիերա
2016 թվականի մարտի 20-ին նա «Բայեր Լևերկուզենի» հետ իր առաջին հանդիպումն է անցկացրել Գերմանիայի ֆուտբոլի կանանց առաջնությունում՝ դառնալով հորդանանցի առաջին կին ֆուտբոլիստը, որը խաղացել է Հորդանանից դուրս և առաջին արաբ ֆուտբոլիստը, որը խաղացել է Գերմանիայի կանանց առաջնությունում։ 2017 թվականին նա խաղում էր Գերմանիայի կանանց երրորդ դիվիզիոնում։

## Միջազգային կարիերա
Աբու Սաբահը Հորդանանի Մ17 հավաքականում առաջին հանդիպումն անց է կացրել 2015 թվականին։ 2016 թվականի ֆուտբոլի կանանց մինչև 17 տարեկանների առաջնությունում, որը կայացել է Հորդանանում, նա նորամուտը նշել է Իսպանիայի հավաքականի դեմ խաղում։ Իր առաջին գոլը խփել է Մեքսիկայի դեմ խաղում, որում իր թիմը պարտվել է 1-4 հաշվով։

Հորդանանի կանանց հավաքականում նորամուտը նշել է 2017 թվականի սեպտեմբերին Լատվայի հավաքականի դեմ ընկերական խաղում, որը կայացել է Ռիգայում և ավարտվել է 2-1 հաշվով։ Նա այն կանանց թվում է եղել, որոնք 2018 թվականի ֆուտբոլի կանանց ասիական գավաթում ներկայացրել են Հորդանանը։

## Ծանոթագրություններ

Կատեգորիա:Գերմանացի կին ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Հորդանանցի ֆուտբոլիստներ
Ռիմ Աբու Հասան

**Ռիմ Աբու Հասան** (), հորդանանցի քաղաքական գործիչ և կառավարության ղեկավար-նախարար։

## Կենսագրություն
Ռիմ Աբու Հասանը 1985 թվականին ավարտել է Հորդանանի համալսարանը՝ ստանալով Իրավագիտության բակալավրի աստիճան։ 1986 թվականին Լոնդոնի համալսարանի տնտեսագիտական դպրոցում ստացել է Իրավագիտության մագիստրոսի գիտական աստիճան։ 1987-1988 թվականներին Հարվարդի համալսարանի իրավագիտության դպրոցում եղել է ապացույցների իրավունքի այցելու-հետազոտող։ Ամուսնացած է, ունի երկու երեխա։

## Կարիերա
Ռիմ Աբու Հասանը 1992 թվականին զբաղվել է Հորդանանում կանանց և երեխաների իրավունքների վերաբերյալ օրենքի նախագծմամբ։ Նա 2002 թվականին եղել է Հորդանանում առաջին բարեփոխումների նախաձեռնության անդամ, իսկ 2005 թվականին՝ Հորդանանի խորհրդարանի օրենսդրության և արդարադատության ենթահանձնաժողովի անդամ։ 2006 թվականին մասնակցել է Հորդանանի միասնական բարեփոխումների ֆորումին։ 2006-2008 թվականներին աշխատել է որպես Արդարադատության նախարարի խորհրդական։ Հիմնադրել է Հորդանանում կանանց միջազգային ֆորում և 2006-ից 2008 թվականները զբաղեցրել է նրա նախագահի պաշտոնը։ Նա 2011 թվականի մայիսին դարձել է Մարդու իրավունքների ազգային կենտրոնի հոգաբարձուների խորհրդի անդամ։ 2013 թվականին նշանակվել է սոցիալական զարգացման նախարար։ Նա խոսել է Հորդանանի սահմանադրության 308 հոդվածի չեղարկման մասին, որն ամուսնության դեպքում բռնաբարողին ազատում է պատասխանատվությունից։ Նա կողմնակից է եղել օրենքի փոփոխությանը, որը բացառում է բռնաբարությունը։

## Ծանոթագրություններ

Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Հորդանանցի գործարարներ
Կատեգորիա:Ջորջթաունի համալսարանի շրջանավարտներ
Պորնիկ

**Պորնիկ** (**, *գալլո լեզվով՝ Port-Nitz*), համայնք Ֆրանսիայի Լուարայի երկիր երկրամասի Ատլանտյան Լուար գավառի Սեն-Նազեր շրջանում։ Մտնում է համանուն կանտոնի մեջ։ Բնակչությունը 2014 թվականի տվյալներով կազմում է 14'578 մարդ։ Ֆրանսիայի վիճակագրության և տնտեսական հետազոտությունների ազգային ինստիտուտի տրամադրած INSEE կոդը՝ 44131 է։ Համայնքը գտնվում է Փարիզից 390 կմ հարավ-արևմուտք, Նանտից 45 կմ արևմուտք։

## Բնակչություն
Բնակչությունը 14 578 մարդ է։

## Տնտեսություն
thumb|200px|աջից|Համայնքի քարտեզ
2010 թվականի տվյալներով աշխատունակ տարիքի 8304 բնակիչներից տնտեսապես ակտիվ բնակիչները եղել են 5698-ը։ Ակտիվության ցուցանիշը կազմել է 68,6%։ Ակտիվ բնակիչներից 5204-ը աշխատել են (որից 2586 տղամարդ և 2618 կին), գործազուրկները՝ 494 (245 տղամարդ և 249 կին)։ Տնտեսապես անակտիվ 2606 բնակիչներից 703-ը եղել են աշակերտներ և ուսանողներ, 1281-ը՝ թոշակառուներ, 622-ն անակտիվ են եղել այլ պատճառներով։

## Տրանսպորտ
thumb|Համայնքի գնացքների կայարանը
Պորնիկի երկաթգծային կայարանը սպասարկում է Նանտ քաղաքի հետ կապող երկաթուղին։

## Հուշարձաններ
Համայնքում է գտնվում «Պորնիկի Շատո» դղյակը։
thumb|Պորնիկի Շատո դղյակը

## Կլիմա
Համայնքն ունի Միջերկրածովյան կլիմա։ Պորնիկում ամենաբարձր ջերմաստիճանը գրանցվել է 2003 թվականի օգոստոսի 4-ին՝ 38.1&nbsp;°C, իսկ ամենացածրը՝ 1986 թվականի փետրվարի 2-ին՝ -11.2&nbsp;°C։ 1971-ից 2000 թվականները միջին ջերմաստիճանը եղել է 12.8&nbsp;°C։

## Ծանոթագրություններ

Կատեգորիա:Ֆրանսիայի բնակավայրեր
Մաշադի Ղարիբ մզկիթ

**Մաշադի Ղարիբ մզկիթ** ()՝ 19-րդ դարի վերջում կառուցված մզկիթ։ Գտնվում է Բաքվի Խազար թաղամասի Բուզովնա բնակավայրում։

## Մզկիթի մասին
Մզկիթը գտնվում է Բաքվի Խազար թաղամասի Բուզովնա բնակավայրում։ Մաշադի Ղարիբ մզկիթը կառուցվել է 1876 թվականին տեղական բնակչության կողմից։ Մզկիթի տարածքը 250 մ² է։ 160 մարդ կարող է երկրպագել այստեղ։ Մզկիթը պատկանում է Կովկասի մուսուլմանների գրասենյակին։

## Տես նաև
* Նառդարան մզկիթ
* Բեկլյար մզկիթ
* Ջումա մզկիթ (Բաքու)
* Մուհամմեդ մզկիթ (Բաքու)

## Ծանոթագրություններ

Կատեգորիա:Բաքվի մզկիթներ
Հորդանանի թագավորական պահակախումբ

**Հորդանանի թագավորական պահակախումբ, Համզա Իբն Աբդ Ալ-Մութթալիբ (Սայեդ Ալ-Շուհադա)**, Հորդանանի զինված ուժերի ստորաբաժանում։ Պահակախումբը Հորդանանի բանակի առավել էլիտար միավորումներից է և առաջին հերթին պատասխանատու է արքայական Հաշիմյանների դինաստիայի պահպանության և պաշտպանության համար։

Թագավորական պահակախումբը տեղակայված է Ամմանում։ Նրանք հիմնականում ձևավորվում են Հորդանանի արևելյան ափին գտնվող առավել հավատարիմ բեդուիններից։ Թագավորական պահակախումբը չպետք է շփոթել Թագավորի թիկնազորի հետ, որն առավելապես արարողակարգային է։

Թագավորական պահակախումբը գտնվում է թագավորի անմիջական անձնական վերահսկողության ներքո։ Գոյություն ունի նաև թագավոր Աբդալլահ II-ին հատկացված հատուկ պահակախումբ, որը կոչվում է «Նորին Մեծություն Հատուկ Անվտանգության Խումբ»։ Հատուկ անվտանգության զորամիավորը պատասխանատու է թագավորի նեղ անձնական անվտանգության համար և համարժեք է Հայաստանի ԱԱԾ-ի պետական պահպանության ծառայությանը։ Անվտանգության խմբի հրամանատարը թագավորի եղբայր Արքայազն Ալին է։

Թագավորական պահակախմբի ներկայիս հրամանատարը գեներալ Օղլա Ղամմար Ալ Զբոունն է, որն այդ պաշտոնին է 2010 թվականի հունիսից։

## Կազմակերպություն
* Գլխամասային գրասենյակ
* *Նորին Մեծություն Անվտանգության խումբ* (مجموعة الأمن الخاص لجلالة القائد الأعلى)
* *Մուհամմադիյա շրջանային խումբ* (مجموعة منطقة المحمدية)
* *Ալ-Մաքքար Ալաամիր շրջանային խումբ* (مجموعة منطقة المقر العامر)
* *Կրակի վարման խումբ* (مجموعة الإسناد الناري)
* *Պատվո պահակախումբ* (مجموعة حرس الشرف)
* *Թագավորական թիկնազոր* (وحدة الفرسان)
* *Թագավորական պահակախմբի ուսումնական կենտրոն*

## Նախկին ղեկավարներ
1998 թվականից մինչև 2008 թվականի հունվարի 28-ը պահակախմբի հրամանատարը եղել է Արքայազն Ալի բին ալ-Հուսեյնը, իսկ նրանից առաջ հրամանատարը եղել է Մուսեյն Մաջալին։

## Ծանոթագրություններ

Կատեգորիա:Թագավորական պահակախմբեր
Կատեգորիա:Հորդանանի զինված ուժեր
Կատեգորիա:Պատվո պահակախմբեր
Հորդանանի Սահմանադրություն

**Հորդանանի Հաշիմյանների դինաստիայի սահմանադրություն** (), Հորդանանի մայր օրենք, որն ընդունվել է 1952 թվականի հունվարի 11-ին և փոփոխվել է մի քանի անգամ։ Այն սահմանում է ժառանգական միապետական համակարգը ներկայացուցչական խորհրդարանի հետ։ Այն սահմանում է նաև պետության առանձնացված լիազորությունները (օրենսդիր, գործադիր և դատական), քաղաքացիների իրավունքները և պարտականությունները, ֆինանսական գործառույթները և սահմանադրական նորմերը։

## Պատմություն
Հորդանանում առաջին անգամ բնական օրենքները հրապարակվել են 1928 թվականի ապրիլին Բրիտանական մանդատի ներքո։ 1946 թվականի մայիսին Հորդանանի ամբողջական անկախացումից հետո, երբ երկրի վրա վերացավ Բրիտանիայի մանդատը, գրվեց նոր սահմանադրություն, որը պաշտոնական տեղեկագրերում հրապարակվեց 1947 թվականի փետրվարի 1-ին, իսկ խորհրդարանի կողմից ընդունվեց 1947 թվականի նոյեմբերի 28-ին։

Մի քանի տարի հետո սահմանադրութունը փոփոխության ենթարկվեց թագավոր Թալալ իբն Աբդալայի կողմից և վավերացվեց 1952 թվականի հունվարի 1-ին։ Այն ընդհանուր առմամբ առաջադեմ է։ Քննադատությունները մեծապես վերաբերում են այն հանգամանքին, որ չափից շատ լիազորություններ է վերապահված միապետին։

## Տես նաև
* Հուսեյն I Իբն Թալալ

## Ծանոթագրություններ

## Արտաքին հղումներ
*Հորդանանի սահմանադրության անգլերեն թարգմանությունը

Կատեգորիա:Հորդանանի կառավարություն
Կատեգորիա:Հորդանանի քաղաքականություն
Կատեգորիա:Սահմանադրություններ ըստ երկրի
Ձիթհան (Տաթևի վանական համալիր)

**Ձիթհան**, գտնվում է Տաթևի վանական համալիրում և թվագրվում է XVII դարին։ Այն տեղակայված է ավելի վաղ՝ XIII դարում կառուցված միջնադարյան մենաստանի ամրոցի պատերի հետևում։

## Էքսկուրս
Ամենն, ինչը XIV դարում անհրաժեշտ է եղել Տաթևի համալսարանի ուսանողներին և վանականներին լիարժեք կյանքի համար, արտադրվել է մենաստանի պատերի ներսում։ Վանքապատկան գյուղերում պահվում էին անասունների հոտեր, լճակներում բուծում էին ձկներ, պտղաբերում էին մրգատու այգիները, դաշտերում հասունանում էր ցորենը և գարին։ Գյուղացիները հավաքում էին բերքը, խնամում կենդանիներին, մշակում բերքատու ծառերը։ Մենաստանի հարկերը բերում էին վանք և արդեն այնտեղ էին հաց թխում, մագաղաթ պատրաստում, քամում ձեթ և գինի։ Ձիթհանի երկու սրահներից մեկում պահպանվել է ծավալային ջրաղացաքար, որի օգնությամբ քամվել է ձեթը։ Այդ ժամանակներում ձեթը ստանում էին քունջութից, կանեփից, մանանեխից, ուղտափշից, խաշխաշից, գենագերչակից և վուշից։ Բույսերը կամ նրանց սերմերը սկզբում ջերմային մշակման էին ենթարկում թույլ կրակի վրա, հետո տաքացած զանգվածը մանրատում էին ջրաղացաքարով և տեղավորում էին ճնշաբեռի տակ։ Ստացված ջրիկախյուսը թողնվում էր, որպեսզի նստվածք տա, հետո զտվում էր և վերջում ստացվում էր հիանալի ձիթայուղ։ Այն օգտագործվում էր տնտեսության մեջ և մենաստանի պաշտպանության ընթացքում, ավելցուկը վաճառվում էր, կամ փոխանակվում։ Ձեթը հանդիսանում էր նաև մյուռոնի հիմնական մասը։ Իսկ որպեսզի աշխատող ջրաղացաքարերի աղմուկը մենաստանի հանգիստը չխանգարեր, ձիթհանը տեղակայվել էր մենաստանի պատերից դուրս։ Ձիթհանը Տաթևի վանական համալիրի առաջին օբյեկտն է, որ վերականգնվել է Տաթևի վերածնունդ նախագծի շրջանակներում։

## Պատկերասրահ

File:Ձիթհան 01.jpg
File:Ձիթհան 02.jpg
File:Ձիթհան, Տաթևի վանք 17.jpg
File:Ձիթհան Տաթև.JPG
File:Ձիթհան, Տաթևի վանք 07.jpg
File:Ձիթհան, Տաթևի վանք 29.jpg
File:Ձիթհան, Տաթևի վանք 12.jpg
File:Ձիթհան, Տաթևի վանք 19.jpg
File:Ձիթհան, Տաթևի վանք 28.jpg
File:Ձիթհան, 17-րդ դար, Տաթևի վանք (3).JPG
File:Ձիթհան, 17-րդ դար, Տաթևի վանք (2).JPG
File:Ձիթհան, 17-րդ դար, Տաթևի վանք (4).JPG
File:Ձիթհան, 17-րդ դար, Տաթևի վանք (5).JPG
File:Dzithan.jpg


## Ծանոթագրություններ

## Արտաքին հղումներ
* Маслодавильня: Музей И Фотовыставка
* Армения, часть III: Монастырь Татев и его окрестности

Կատեգորիա:Տաթևի վանական համալիր
Դիմա Թահբուդ

**Դիմա Թահբուդ** (Arabic:ديمة طهبوب, ), գրող, քաղաքական վերլուծաբան, Հորդանանի Մուսուլման եղբայրներ կրոնաքաղաքական կազմակերպության անդամ, Հորդանանի իսլամական գործողության ճակատի լրատվամիջոցների ներկայացուցիչ (անգլերեն լեզվով)։
Դիմա Թահբուդի ամուսինը՝ Թարեք Այուբը, եղել է  Ալ-Ջազիրա հեռուստաընկերության լրագրող և զոհվել է 2003 թվականին, երբ Իրաքում ամերիկյան երկու հրթիռներ հարվածել են Ալ Ջազիրայի շենքին։

## Կենսագրություն
Դիմա Թահբուդը ծնվել է 1976 թվականին Հորդանանի բժշկական ասոցիացիայի նախկին ղեկավար Թարեք Թահուբի ընտանիքում։ 2000 թվականին ամուսնացել է Թարեք Այուբի հետ, 2002 թվականին ծնվել է նրանց դուստրը՝ Ֆաթիման։ ԱՆգլերեն լեզվի բակալավրի աստիճան է ստացել Հորդանանի համալսարանից, գիտությունների դոկտորի կոչում՝ Մանչեստրի համալսարանից։

Պարբերաբար հրատարակվել է Հորդանանի «Assabeel» թերթում և գրել է ավելի քան 800 հոդված։ Հրապարակվել է նաև Al-Quds Al-Arabi and Islamtoday և Al-Jazeera Talk, ինչպես նաև պաղեստինյան թերթերում և այլ լրատվական կայքերում։ Նրա հոդվածների հիմնական մասը վերաբերում են Պաղեստինին։

## Հակասություններ
2016 թվականին Թահբուդը լոբբիստական գործունեություն է ծավալել՝ արգելելու լիբանանյան Մաշրու Լեյլա խմբի ելույթը Ամմանում։ Նա նաև բողոք է ներկայացրել Հորդանանում My Kali միակ առցանց LGBTQ+ ամսագրի դեմ։ Թահբուդը 2017 թվականին հարցում է արել Արդարադատության նախարարին, արդյոք Հորդանանի կառավարությունը երկրում հանդուրժում է համասեռամոլությունը։

2017 թվականի հուլիսին Deutsche Welle-ի հակամարտության գոտու հարցազրույցի ժամանակ Թահբուդը բարձր գնահատեց հորդանանցի զինվորին, որը պատասխանատու էր 1997 թվականի Խաղաղության կղզում կոտորածի համար, որտեղ զինվորը կրակ էր բացել իսրայելցի աշակերտուհիների մեծ խմբի վրա՝ սպանելով նրանցից յոթին և վիրավորելով վեց այլ մարդկանց։ Հարցազրույց վարողը Թահբուդին հարցրել է. «Դուք մայր եք և երջանիկ եք, որ ունեք 13 և 14 տարեկան աղջիկներ։ Արդյոք դպրոցականները սպանվել են, քանի որ իսրայելցի՞ են, սպանվել են անպաշտպան երեխաներ», որին Թահբուդը պատասխանել է. «Սպանվել են, քանի որ թշնամիներ են»։

2017 թվականի հոկտեմբերին Թահբուդը բողոք է ներկայացրել հորդանանցի ակտիվիստի դեմ, որը  Թահբուդի դեմքը դրել էր մի հեծյալի վրա, որը ԻԼԻՊ դրոշի դիմաց սուր էր ճոճում։ Ակտիվիստը քննադատում էր Թահբուդին՝ սատարելու համար ոստիկանության այն աշխատակցին, որն առանց հրամանի, Ռամադանի ժամանակ մինչև մայրամուտ աշխատող ռեստորանում ոտնահարել էր ուսանողների։ Ակտիվիստը ձերբակալվեց զրպարտության համար և ազատ արձակվեց, երբ նրա ընտանիքը Թահբուդից ներողություն խնդրեց։

## Ծանոթագրություններ

Կատեգորիա:Հորդանանի համալսարանի շրջանավարտներ
Կատեգորիա:Հորդանանցի լրագրողներ
Կատեգորիա:Հորդանանցի կին գրողներ
Կատեգորիա:Մանչեսթերի համալսարանի շրջանավարտներ
Երեքնուկ սողացող

**Երեքնուկ սողացող**, բակլազգիների ընտանիքին պատկանող բազմամյա, երկշաքիլավոր մոլախոտ։ Բազմանում է վեգետատիվ ճանապարհով և սերմերով։

## Նկարագրություն
Տերևային վարդակն ու ծաղկակիր ցողունները առաջանում են ընձյուղի վրա եղած հանգույցներից, որոնք հողի մակերեսի հետ շփվելուց հետո արձակում են թույլ փնջաձև արմատներ։ Բույսը սողացող-փռված է, ճյուղավոր։ Կանգուն են միայն ծաղկակիր ցողունները։ Տերևները երկարակոթուն են, եռամաս ձվաձև, սղոցաեզր։ Ծազկաբույլը գլխիկ է, ծաղկապսակը՝ սպիտակ կամ բաց վարդագույն։ Ծաղկելուց հետո այն ունենում է դարչնագույն երանգ։ Պտուղը 3-5 սերմանի ունդ է։ Սերմը սրտաձվաձև է, մանր։

## Բազմացում
Ծաղկում է ուշ գարնանից մինչև ուշ աշուն և ամառվա կեսից թափում հասուն սերմերը՝ աղբոտելով հողն ու բակլազգի բույսերի սերմնանյութը, մարգագետնային հողատեսքերը, դաշտային մշակաբույսերի ցանքերը և այգիները։ Ցրտադիմացքուն է և լուսասեր։ Երեքնուկով խիստ վարակված դաշտը կարելի է զբաղեցնել նաև անտրակնոզի, քաղցկեղի, ալրացողի և ժանգի նկատմամբ դիմացկուն բույսերով, քանի որ երեքնուկի այս տեսակը խիստ տուժում է դրանցից։ Տարածված է Ասիայում։

## Տարածվածություն և Էկոլոգիա
Տարածված է չափավոր կլիմայական գոտիներում՝ Հյուսիսային Աֆրիկայում, Փոքր Ասիայում, Առաջավոր Ասիայում, Միջին Ասիայում, Պակիստանում, Եվրոպայում գրեթե ամենուրեք և Հարավային Կովկասում։

Լավ է բնահարմարեցվել Աֆրիկայի հարավում, Ասիայի արևադարձային գոտիներում, Ավստրալիայում, Նոր Զելանդիայում, Հյուսիսային Ամերիկայում և Հարավային Ամերիկայում։

Հանդիպում է Ռուսաստանի եվրոպական մասում՝ Կովկասում, Արևմտյան Սիբիրում, Արևելյան Սիբիրում, Հեռավոր Արևելքում և Կամչատկայում։

## Տեսակներ և ենթատեսակներ
**Trifolium repens* subsp. *macrorrhizum* (Boiss.) Ponert
**Trifolium repens* var. *nevadense* (Boiss.) C.Vicioso
**Trifolium repens* var. *ochranthum* K.Maly
**Trifolium repens* var. *orbelicum* (Velen.) Fritsch
**Trifolium repens* var. *orphanideum* (Boiss.) Boiss.
**Trifolium repens* subsp. *prostratum* Nyman
*

## Ծանոթագրություններ

Կատեգորիա:1753 թվականին նկարագրված բույսեր
Կատեգորիա:Ասիայի բուսական աշխարհ
Կատեգորիա:Աֆրիկայի բուսականություն
Կատեգորիա:Բազմամյա բույսեր
Կատեգորիա:Եվրոպայի բուսական աշխարհ
Կատեգորիա:Երկշաքիլավորներ
Կատեգորիա:Կերաբույսեր
Հորդանանցիների ցանկ

Սա Հորդանանը ներկայացնող նշանակալի մարդկանց ցանկ է․

## Քաղաքական առաջնորդներ
* Ալ-Հուսեյն իբն Ալի ալ-Հաշիմի
* Թագավոր Աբդալլահ I
* Թագավոր Թալալ իբն Ադալլահ
* Թագավոր Հուսեյն I Իբն Թալալ
* Թագավոր Աբդալլահ II
* Վարչապետ Վասֆի ալ Թալ
* Թագուհի Նուր ալ-Հուսեյն
* Թագուհի Ռանիա ալ–Յասին

## Քաղաքական գործիչներ
* Մահա Ալի
* Իսմայլի Բաբուկ, Հորդանանի մայրաքաղաք Ամմանի առաջին քաղաքապետը (1909-1911),
* Ֆահադ Էնսուր
* Ֆեյսալ ալ-Ֆեյեզ
* Թուքան Հինդաուի, նախկին նախարար
* Աուն ալ-Հասաունա, նախկին վարչապետ և Արդարադատության միջազգային դատարանի դատավոր,
* Արքայազն Ռաշեդ Ալ-Խուզաի
* Աբդելսալամ Ալ-Մաջալի
* Ինաամ Ալ-Մուֆթի, կառավարական պաշտոն զբաղեցրած հորդանանցի առաջին կինը,
* Ալի Աբու ալ-Ռագեբ
* Ալի Սուհեիմաթ
* Շեյխ Աթթալլահ Սուհեիմաթ
* Սալահ Սուհեիմաթ, խորհրդարանի անդամ,
* Թարեք Սուհեիմաթ
* Բահջաթ ալ-Թալհունի, նախկին վարչապետ
* Ֆայեզ Թարավնե

## Գրողներ
* Նասր Աբդել Ազիզ Էլեյան
* Սամեր Լիբդե, հետզոտող, գրող,
* Սուլեյման Մուսա, գրող, պատմաբան,
* Հեյդեր Մահմուդ, գրող
* Աբդել-Ռահման Մունիֆ, վիպագիր,
* Սամեր Ռաիմունի, գրող, ակտիվիստ,
* Մուստաֆա Վահբի (Մուստաֆա Վահբի Ալ Թալ), գրող
* Քամել Ռիհանի, գրող, լրագրող

## Զինվորականներ
* Կապիտան Մուազ ալ-Կասասիբա, Թագավորական Հորդանանի օդային ուժերի օդաչու,
* Հաբիս Ալ-Մաջալի
* Աբդելսալամ ալ-Մաջալի
* Գեներալ-մայոր Իբրահիմ Կաասաունե, Հորդանանի Թագավորական բժշկական ծառայության նախկին փոխտնօրեն,
* Գեներալ Մուհամմադ Սուհիմաթ (մահացել է 1968 թվականին)

## Բժիշկներ
* Աբդելսալամ ալ-Մաջալի
* Դաուդ Հանանիա
* Թարեք Սուհեիմաթ
* Աբդալլահ Դարադկե

## Մարզիկներ
* Ամեր Դիբ 
* Դիմա և Լամա Հաթթաբ քույրեր

## Երաժիշտներ
* Մահմուդ Ռադաիդե
* Զադե Դիրանի

## Դերասաններ
* Ջորջ Ալիֆ
* Մուհաննա Ալ-Դուրա
* Ուիժդան Ալի
* Մահմուդ Թահա

## Նախկին դեսպաններ
* Նաբիլ Թալհունի

## Գործարարներ
* Իման Մութլաք
* Մոհամմեդ Շեհադե

## Այլ
* Շարին Աուդի (ծնվ․՝ 1970),
* Մարգո Հադդբ (ծնվ․՝ 1988), դերասանուհի
* Մոնա Սաուդի (ծնվ․՝ 1945), քանդակագործ

## Ծանոթագրություններ

Կատեգորիա:Հորդանանցիներ
Հորդանանի տոներ

Սա Հորդանանի տոների մասին ցանկ է․

Նշումներ․ Հորդանանում տոները հաճախ շարժական են։ Սովորաբար կառավարությունը փոփոխում է տոնի օրը՝ այն տանելով շաբաթվա հանգստյան օրեր։

## Ծանոթագրություններ

Կատեգորիա:Տոների ցանկեր ըստ երկրի
Կատեգորիա:Հորդանանի մշակույթ
Տուրկուի աստղադիտարան

**Տուրկուի աստղադիտարան** կամ **Իսո-Հեյկիլյա աստղադիտարան** (, ՄԱՄ կոդը՝ 62), սիրողական աստղադիտարան է Ֆինլանդիայի Տուրկու քաղաքի Իսո-Հեյկիլյա շրջանում։ Աստղադիտարանից օգտվում են տեղական սիրող աստղագետների միության անդամները, միությունը կոչվում է Տուրուն Ուրսա։

Տուրկուի աստղադիտարան անունը օգտագործվում է Փոքր մոլորակների կենտրոնի կողմից, աստղադիտարանը 1937-ից 1972 թվականները կառավարվում էր Տուրկուի համալսարանի կողմից և հանդիսանում էր համաշխարհային ճանաչում ունեցող աստղադիտարան։ Այս աստղադիտարանում ֆինն աստերոիդ հայտնաբերողները կատարել են բազմաթիվ դիտարկումներ, և հայտնաբերել են բազմաթից աստերոիդներ։

Աստղադիտարանի պատվին է անվանվել, այստեղ, Իրյո Վյայսյալյայի կողմից հայտնաբերված (1947) Իսո-Հեյկիլյա աստերոիդը։

## Պատմություն
Աստղադիտարանը սկզբում պատկանում էր Տուրկուի համալսարանի աստղագիտության դեպարտամենտին։ Կառուցվել է 1935-ից 1937 թվականները, ֆիզիկայի և աստղագիտության պրոֆեսոր Իրյո Վյայսյալյայի նախագծով։ Վյայսյալյայի հետազոտական խումբը այս աստղադիտարանում ընդհանուր առմամբ հայտնաբերել է 807 աստերոիդ և 7 գիսաստղ։

Քաղաքի ընդլայնման և աստղադիտարանից մեկ կիլոմետր հեռավորության վրա պողպատագործական գործարանի կառուցման հետևանքով 1950-ականներին համալսարանի աստղագիտական բաժանմմունքը տեղափոխվեց Տուորլա աստղադիտարան։ 1960 թվականին Իսո-Հեյկիլյայում աստղադիտարանի հարևանությամբ կառուցվեցին բնակելի շինություններ, արդյունքում, աստղադիտարանից հնարավոր դարձավ կատարել դիտարկումներ ցածր երկնքի միայն հյուսիսային ուղղությամբ։ Աստղադիտարանը թողնվեց ուսանողների օգտագործմանը ևս որոշ ժամանակահատված, մինչև համալսարանը ամբողջությամբ հանձնեց աստղադիտարանը Տուրկուի քաղաքապետարանին 1972 թվականին։

Այժմ աստղադիտարանը կառավարվում է Իրյո Վյայսյալյայի կողմից 1928 թվականին հիմնադրված Տուրուն Ուրսա աստղագիտական միության կողմից։ Միության անդամները օգտագործում են աստղադիտարանը սիրողական դիտարկումներ կատարելու նպատակով։ Նույն նպատակով նաև միությունը օգտագործում է մեկ այլ, Կևոլա աստղադիտարանը։

## Գործիքներ և կառույցներ
Աստղադիտարանը ունի երկու 6-մետրանոց գմբեթներ արևելք-արևմուտք ուղղություններով։ Միության հիմնական գործիքները տեղադրված են արևմտյան գմբեթում, դրանք են 15 և 13 սատնիմետրանոց  աստղադիտակները, որոնք կառուցվել են Իրյո Վյայսյալյայի կողմից և 19&nbsp;սմ Շմիդտ-Վյայսյալյա խցիկից։ Նախկինում այս գմբեթում էր տեղադրված 50 սանտիմետրանոց լայն տեսադաշտով աստղադիտակ, որը այժմ տեղադրված է Կևոլա աստղադիտարանում, սա այն աստղադիտակն էր, որով հայտնաբերվել էին աստերոիդներն ու գիսաստղերը։

## Տես նաև
* Իրյո Վյայսյալյա
* Լիյսի Օտերմա

## Ծանոթագրություններ

## Արտաքին հղումներ
* Turun Ursa, amateur astronomers association 
* Iso-Heikkilä Observatory . Página de la Universidad de Turku. 

Կատեգորիա:Աստղադիտարաններ Ֆինլանդիայում
Բաքոս (Միքելանջելո)

**«Բաքոս»** (, ինչպես նաև «Գինովցած Բաքոս»), խաղողագործության ու գինեգործության աստված Բաքոսին (Դիոնիսոս) պատկերող արձան։ Քանդակի հեղինակը իտալացի քանդակագործ, գեղանկարիչ, ճարտարապետ և պոետ Միքելանջելոն է, որն արձանը կերտել է 1497 թվականին իտալացի կարդինալ Ռաֆայել Ռիարիոյի պատվերով։

Ժամանակակից արվեստաբան Ուիլյամ Ուոլլեսն այս աշխատանքը համարում է Միքելանջելոյի ստեղծագործության անդրանիկ գլուխգործոցը։

## Ստեղծման պատմություն
Միքելանջելոն արձան ստեղծելու պատվերը ստանում է 1496 թվականի հուլիսի 4-ին։ Պատվիրատուն կարդինալ Ռաֆայել Ռիարիոն էր, որը ցանկանում էր մեծացնել անտիկ արձանների հավաքածուն։  Սակայն հայտնի է, որ կարդինալը հրաժարվեց ավարտված քանդակից և արձանը ձեռք բերեց բանկիր Յակոպո Գալլին, ում այգիները գտնվում էին Կանչելերիա պալացցոյի մոտակայքում։ Քանդակագործի ընկերը՝ Կոնդիվին սխալմամբ հերքել է կարդինալի՝ արձանից հրաժարվելու փաստը, սակայն 1981 թվականին այդ փաստը հիմնավորվեց հետազոտության արդյունքում։

1572 թվականին արձանը ձեռք են բերում Մեդիչիները և տեղափոխում Ֆլորենցիա։

Այսօր «Բաքոս» արձանը պահպանվում և ցուցադրվում է Բարջելոյում (Ֆլորենցիա)։

## Նկարագիր
[ձախից|մինի|300x300փքս|<center>[Մարթեն վան Համսքերք, «Գալլիի տան այգիները» (մոտավորապես &nbsp;1532-1535)|alt=]]
Այս երկումետրանոց արձանախումբը նախատեսված է բոլորածիր դիտման համար։ Միքելանջելոն պատկերել է գինովցած աստծուն և նրա ուղեկից սատիրին։ Թվում է, թե Բաքոսը ուր որ է բերանքսիվայր կընկնի, նա տարուբերվում է, սակայն պահպանում է հավասարակշռությունը՝ հետ հակվելով։ Աստծո հայացքն ուղղված է դեպի գինու գավաթը և թվում է, թե չափազանց սիրահարված է մարդկությանը իր իսկ կողմից նվիրած պարգևին։ Մեջքի մկանները լարված են, սակայն որովայնի և ազդրերի թուլացած մկանները վկայում են հոգևոր թուլության մասին։

Հոլանդացի նկարիչ Մարթեն վան Հեմսքերքի նկարում (ստեղծված 1532-1535 թվականներին) արձանի ձեռքն ու առնանդամը բացակայում են։ Ձեռքն ու գավաթը վերականգնվել են 1550-ականների սկզբներին։

Այս արձանը հիշատակվում է Միքելանջելոյին նվիրված չեխ գրող Կարել Շուլցի «Քար և ցավ» կենսագրական վեպում.

Ըստ հայ խորհրդային արվեստաբան, ԽՍՀՄ ԳԱ թղթակից անդամ Վիկտոր Լազարևի «Բաքոսը» «Միքելանջելոյի ամենաքիչ ինքնուրույն աշխատանքներից է, քանի որ պարզ երևում է անտիկ կերտարվեստի ազդեցությունը։

## Ծանոթագրություններ

## Գրականություն
* -->
*  
* 
* 
* 
* 
*  
*  
*  

## Արտաքին հղումներ
*scheda ufficiale di catalogo

Կատեգորիա:1497 քանդակներ
Կատեգորիա:Միքելանջելոյի ստեղծագործություններ
Կատեգորիա:Քանդակագործություն
Կատեգորիա:Դիոնիսոս
Ro'ya TV

**Ro'ya TV** (), մասնավոր հեռուստաալիք Հորդանանում, որը գործունեությունը սկսել է 2011 թվականի հունվարի 1-ին։ Այն մաս է կազմում «Al-Sayegh» մեդիախմբին։ Ro'ya-ն ապագայի մասին իր տեսլականում հայտնում է, որ ցանկանում է դառնալ ժամանակակից բովանդակությամբ որակյալ մեդիահարթակ ստեղծելու վրա հիմնված կառույց, որը կբավարարի 21-րդ դարի արաբների պահանջարկը։ Ալիքը հեռարձակում է լայն շրջանակ ընգրկող ծրագրեր, այդ թվում լուրեր, թոք-շոուներ, վավերագրական ֆիլմեր և ժամանցային շոուներ։ Ալիքի HD տարբերակի թողարկումը սկսել է 2017 թվականի մայիսի 7-ին
։

## Ծրագրեր
Լուրերի, սպորտի և հեռուստասերիալների հետ մեկտեղ ալիքը հեռարձակում է նաև մի շարք երգիծական և կատակերգական հաղորդումներ, որոնք վեր են հանում հասարակական և քաղաքական խնդիրները Հորդանանում և ողջ Արաբական աշխարհում։ «Haki Jarayed»-ը Roya TV-ի ամենահայտնի հաղորդումն է, որը երկու տարի եղել է եթերում (2012-2014)։

## Ծանոթագրություններ

Կատեգորիա:Արաբալեզու հեռուստաալիքներ
Կատեգորիա:Հեռուստատեսությունը Հորդանանում
Դյունի մեսիան

**«Դյունի մեսիան»**, Ֆրենկ Հերբերտի «Դյունի ժամանակագրությունը» վիպաշարի երկրորդ վեպը։ Հանդիսանում է «Դյուն» վեպի շարունակությունը։ Այս գրքի և նրա շարունակության` «Դյունի երեխաները» վեպի հիման վրա նկարահանվել է մինի-սերիալ` «Դյունի երեխաները» վերնագրով։ Վեպն առաջին անգամ ռուսերեն է թարգմանվել 1992 թվականին, բայց հեղինակի հավանությանն արժանացած միակ թարգմանությունը կատարվել է Յուրի Սոկոլովի և Պավել Վյազնիկովի կողմից 1999 թվականին։

## Սյուժե
12 տարեկան հասակում Պոլ Ատրեյդեսը դառնում է կայսր։ Սակայն նրա իշխանությունը սկսում է տատանվել․ Բենե Գեսսերիտը, Տլեյլակսուն, Գիլյդիա Կոսմոնավիգացին և նույնիսկ նրա կինը` արքայադուստր Իրլուանը, նրա դեմ դաշինք են կապում։ Նրանց առաջին հարվածը հատուկ ձևով վերակենդանացրած Դունկան Այդահոյին կայսերն ուղարկելն էր։ Օժտված լինելով ապագան տեսնելու ունակությամբ՝ Պոլը, կարծես, առանց դժվարության կարող էր բացահայտել դավադիրներին, սակայն, ինչպես երևում է, Կայսրն ինքն էլ է ձգտում քայքայել իր իշխանությունը...

Գրքում զարգանում է վիպաշարի առաջին մասում առաջ քաշված փիլիսոփայական կարևոր հարցը կանխատեսման մասին (դրություն, երբ մարդը տեսնում է ապագան)։

## Ծանոթագրություններ

## Արտաքին հղումներ
* «Դյունի մեսիան» «Лаборатория Фантастики» կայքում։

Կատեգորիա:ԱՄՆ-ի գրականություն
Կատեգորիա:Անգլերեն գրքեր
Կատեգորիա:Անգլերեն գրքեր
Ֆրենկ Հերբերտի գրքերի շողովածու
Կատեգորիա:Հեռուստասերիալների հիմք ծառայած վեպեր
Կատեգորիա:Ֆրենկ Հերբերտի գրքերը
Կատեգորիա:1970 թվականի ամերիկյան վեպեր
Սիմա Սամի Բահուզ

**Սիմա Սամի Բահուզ** (), հորդանանցի դիվանագետ, 2016 թվականի օգոստոսից Միավորված ազգերի կազմակերպությունում Հորդանանի մշտական ներկայացուցիչ։

## Վաղ տարիներ և կրթություն
Բահուզն ունի Հորդանանի համալսարանի անգլիական գրականության բակալավրի, Էսսեքսի համալսարանի գրականության և դրամայի մագիստրոսի և Ինդիանայի համալսարանի փիլիսոփայական գիտությունների դոկտորի գիտական աստիճաններ։ Իր դիսերտացիան վերնագրված էր՝ «Հաղորդակցման քաղաքականություն և զարգացման պլանավորում․ Հորդանան Հեռուստատեսային Կորպորացիա․ (1988)»։

## Կարիերա
Բահուզը 1994-1995 թվականներին եղել է Ամմանում ՅՈՒՆԻՍԵՖ-ի հաղորդակցման ղեկավար, իսկ 1996-1997 թվականներին՝ Սանաայում առողջապահության համաշխարհային կազմակերպության զարգացման խորհրդատու։ 1997 թվականին վերադարձել է Հորդանան և մինչև 2001 թվականը զբաղեցրել է Թագավոր Հուսեյնի և Թագուհի Նուրի հիմնադրամի գլխավոր գործադիր տնօրենի պաշտոնը, որից հետո դարձել է Թագավորական Հաշիմյանների դինաստիայի դատարանի լրատվության և տեղեկատվության ղեկավար և Աբդալլահ II թագավորի խորհրդական։

2012 թվականից Բահուզը եղել է Միավորված ազգերի կազմակերպության զարգացման ծրագրի գլխավոր քարտուղարի օգնական և Արաբական աշխարհում ՄԱԿԶԾ-ի (UNDP) տարածաշրջանային բյուրողյի համակարգող տնօրեն։ 2016 թվականին նա նշանակվել է ՄԱԿ-ում Հորդանանի մշտական ներկայացուցիչ՝ փոխարինելով Դինա Քավարին, որը նշանակվել էր ԱՄՆ-ում Հորդանանի դեսպան։

## Հրապարակումներ
* 
* 
* 
* 

## Անձնական կյանք
Բահուզն ամուսնացած է և ունի մեկ աղջիկ։

## Ծանոթագրություններ

Կատեգորիա:Ինդիանայի համալսարանի շրջանավարտներ
Կատեգորիա:Հորդանանի համալսարանի շրջանավարտներ
Կատեգորիա:Հորդանանցի կին դիվանագետներ
Ժոնաթան Լաքոտ

**Ջոնաթան Լաքոտ** (, ), ֆրանսիացի դիվանագետ։ 2017-2021 թվականներին եղել է Հայաստանում Ֆրանսիայի դեսպան։

## Կենսագրություն
Ջոնաթան Լաքոտը նախնական կրթություն ստացել է Բրայթոնում (Միացյալ Թագավորություն), Նանտում և Փարիզում (Կոնդորսե լիցեյ)։ 1993 թվականին ավարտել է Փարիզի Քաղաքական հետազոտությունների ինստիտուտը, 1997 թվականին Արևելյան լեզուների և քաղաքակրթությունների ազգային ինստիտուտից (INALCO) ստացել է հունգարերենի և էստոներենի բակալավրի աստիճան։

## Աշխատանքային գործունեություն
Աշխատանքային գործունեությունը սկսել է 1997 թվականին, երբ Ֆրանսիայի արտաքին գործերի նախարարությունից արժանացել է խորհրդականի մրցույթի դափնեկրի կոչման (Արևելքի հարցերով)։ 1998-2001 թվականներին պաշտոնավարել է Եվրամիության ընդհանուր արտաքին և անվտանգության քաղաքականության ծառայությունում (ԱԳՆ, Փարիզ), 2001-2003 թվականներին Բելգրադում եղել է Ֆրանսիայի դեսպանության քաղաքական խորհրդական, 2003-2005 թվականներին՝ Ֆրանսիայի դիվանագիտական առաքելության ղեկավար Պոդգորիցայում, 2005-2007 թվականներին՝ Ֆրանսիայի դեսպանության քաղաքական խորհրդական Բեռլինում, 2007-2010 թվականներին՝ Եվրոպական հարցերի պետքարտուղարի աշխատակազմի խորհրդական, այնուհետև՝ տնօրեն (Փարիզ), 2011-2014 թվականներին՝ Ֆրանսիայի արտաքին գործերի նախարարության կադրերի բաժնի պետի տեղակալ, 2014-2017 թվականներին՝ Անգլիայում Ֆրանսիայի դեսպանության նախարար-խորհրդական (Լոնդոն)։ 2017 թվականի սեպտեմբերի 11-ին Ֆրանսիայի նախագահ Էմանուել Մակրոնի հրամանագրով նշանակվել է Հայաստանում Ֆրանսիայի դեսպան։

Տիրապետում է յոթ օտար լեզուների՝ գերմաներեն, անգլերեն, իսպաներեն, էստոներեն, հունգարերեն, ռուսերեն, սերբախորվաթերեն։

## Ծանոթագրություններ

## Արտաքին հղումներ
* Ֆրանկոֆոն Հայաստան. Ժոնաթան Լաքոտ
* Ես ինձ մի քիչ հայ զգացի. Ժոնաթան Լաքոտ
* «Հայաստանը կարող է շատ կարևոր օղակ դառնալ տարածաշրջանում». Ժոնաթան Լաքոտ

Կատեգորիա:Ֆրանսիացի դիվանագետներ
Օլուխլի (գետ)

**Օլուխլի**, գետ Հայկական լեռնաշխարհում, Ճորոխի ավագանում։ Սկիզբ է սանում Սարխան լեռնաշղթայի հյուսիս–արևելյան հատվածի լանջերից և, հոսելով Օլուխլի գյուղով, խաոնվում է Ճորոխի վերին հոսանք *Չերմես* գետին։

## Ծանոթագրություններ

Կատեգորիա:Թուրքիայի գետեր
Կատեգորիա:Ճորոխ գետի վտակներ
Բրանիսլավ Տրայկովիչ

**Բրանիսլավ Տրայկովիչ** (, ), սերբ ֆուտբոլիստ, սերբական «Զեմուն» ֆուտբոլային ակումբի պաշտպանն է։

## Ակումբային կարիերա
Տրայկովիչը պրոֆեսիոնալ ֆուտբոլիստի կարիերան սկսել է 16 տարեկան հասակում «Հայդուկ» ակումբի կազմում։ Հաջորդ երկու տարիները խաղացել է վարձավճարով։ 2008 թ․ ֆուտբոլիստը վերադառնում է Հայդուկ և տեղ զբաղեցնում թիմի հիմնական կազմում խաղալով կենտրոնական պաշտպանի դիրքում։

2010 թ․ օգոստոսին Տրայկովիչը պայմանագիր է ստորագրում «Վոյվոդինա» ակումբի հետ։ Ֆուտբոլիստը իր խաղի շնորհիվ կարողանում է դառնալ Վոյվոդինայի ավագը։ 2013 թ․ սկզբին ֆուտբոլիստը մերժում է իտալական «Ուդինեզե» ակումբի առաջարկը և ցանկանում է մնալ սերբական ակումբում։

2014 թ․ հունվարի 11֊ին Տրայկովիչը տեղափոխվում է Բելգրադի «Պարտիզան»։

## Ազգային հավաքականի կազմում
Տրայկովիչ առաջին խաղը Սերբիայի ազգային հավաքականի կազմում եղել է 2013 թ․ հոկտեմբերի 15-ին, երբ թիմը մրցում էր Մակեդոնիայի ազգային հավաքականի հետ։

## Ծանոթագրություններ

## Հղումներ
* Տրայկովիչը transfermarkt.com կայքում 
* Տրայկովիչը Պարտիզանի կայքում 

Կատեգորիա:Պարտիզան Բելգրադի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Վոյվոդինայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ռաբոտնիչկիի ֆուտբոլիստներ
Պարող եղնիկների քարանձավը

**«Պարող եղնիկների քարանձավը»** (), ամերիկացի գրող Քլիֆորդ Սայմակի գիտաֆանտաստիկ պատմածքը։ Առաջին անգամ տպագրվել է ԱՄՆ-ում, 1980 թվականին։ Պատմվածքը ստացել է գիտական ֆանտաստիկայի ոլորտի երեք հիմնական գրական մրցանակները (1980 թվականին՝ Նեբյուլա, 1981 թվականին՝ Հյուգո և Լոկուս)։ Միաժամանակ 1981 թվականին պատմվածքն արժանացել է Analytical Laboratory Award մրցանակի։

## Սյուժե
Հնէաբանների խումբը պատահաբար քարանձավ է հայտնաբերում, և դրա մեջ` հնադարյան ժայռապատկերներ։ Ռադիոածխածնային հետազոտությունը ցույց է տալիս, որ պատկերները ստեղծվել են շուրջ 20 հազար տարի առաջ։ Հնէաբաններից մեկը՝ Բոյդը, մի շարք պատահական իրադարձություններից հետո գալիս է այն եզրակացության, որ նկարի հեղինակը եղել է նրա խմբում, և նրա տարիքը 200 դար է։

## Թողարկում
Առաջին անգամ պատմվածքը հրապարակվել է *Astounding Science Fiction* ամսագրում, 1980 թվականի ապրիլին։ Ավելի ուշ մի քանի անգամ անգլերենով հրապարակվել է տարբեր անթոլոգիաների մեջ։

Ռուսերենով առաջին անգամ Ալեքսանդր Կորժենևսկու թարգմանությամբ հրապարակվել է «Գիտությունը ուժ է» ամսագրում, 1988 թվականին։ Հետագայում պատմվածքն այս թարգմանությամբ հրատարակվել է Քլիֆորդ Սայմակի մի քանի հրատարակություններում, 1994, 2002, 2005 և 2009 թվականներին։

## Պարգևներ
* Նեբյուլա մրցանակ. 1980 թվական («Կարճ պատմվածք» անվանակարգի առաջադրում)
* Հյուգո մրցանակ. 1981 թվական («Կարճ պատմվածք» անվանակարգի առաջադրում)
* Լոկուս մրցանակ. 1981 թվական («Կարճ պատմվածք» անվանակարգի առաջադրում)
* Analytical Laboratory Award մրցանակ. 1981 թվական («Կարճ պատմվածք» անվանակարգի առաջադրում)

## Ծանոթագրություններ

## Գրականություն
* 
* 

Կատեգորիա:Անգլերեն վեպեր
Հորդանանի նահիյաներ

right|thumb|350px|Հորդանանի նահիյաներ

**[[Նահիյա]]ները** (, եզակի *նահիյա*), Հորդանանի վարչատարածքային միավորներից են («գլխավոր քաղաքներ»)։ Երկրի 12 մուհաֆազաները բաժանվում են 52 «նահիյաների», որոնք ստորև ներկայացված են ըստ մուհաֆազաների։ Շատ դեպքերում գլխավոր քաղաքի անվանումը համընկնում է շրջանի կամ ենթաշրջանի անվանման հետ։

## Կենտրոնական Հորդանան
### Ամմանի մուհաֆազա
thumb|right|250px|Ամմանի նահիյա
* Ամման
* Ալ-Ջիզա
* Ալ-Մուուքքար
* Նաուր
* ԱլՔուեշմահ
* Սահաբ
* Ում ալ-Բասաթին
* Ուադի ալ-Սայր

### Բալքա մուհաֆազա
thumb|right|250px|Բալքա նահիյա
* Ալ-Բալքա
* Արդհահ
* Աս-Սալթ
* Դաիր Ալլա
* Շունա ալ-Ջանիբիյյա

### Մադաբա մուհաֆազա
thumb|right|250px|Մադաբա նահիյա
* Դհիբան
* Մադաբա

### Զարքա մուհաֆազա
thumb|right|250px|Զարքա նահիյա
* Ալ-Ազրաք
* Ազ-Զարքա
* Բիրին

## Հյուսիսային Հորդանան
### Աջլուն մուհաֆազա
* Աջլուն
* Կոֆրանջահ
thumb|right|250px|Աջլուն նահիյա

### Իրբիդ մուհաֆազա
thumb|right|250px|Իրբիդ նահիյա
* Ալ-Ագհուար Շամալիյեհ
* Ար Ռամթհա
* Բանի Քնանա
* Հարիեմա
* Իրբիդ
* Քորա
* Մազար Շամալիյեհ
* Թայեբեհ
* Ուասթիյեհ

### Ջարաշ մուհաֆազա
thumb|right|250px|Ջարաշ նահիյա
* Ջարաշ

### Մաֆրաք մուհաֆազա
thumb|right|250px|Մաֆրաք նահիյա
* Ալ-Մաֆրաք
* Ալ-Ռուայշիդ
* Բալամա
* Սաբհա
* Սամա աս-Սարհան

## Հարավային Հորդանան
### Աքաբա մուհաֆազա
thumb|right|250px|Աքաբա նահիյա
* Ալ-Աքաբա
* Ալ-Քուայրա
* Ուադի Արաբա

### Կարակ մուհաֆազա
thumb|right|250px|Կարակ նահիյա
* Այյ
* Ֆաքքու
* Ալ-Կարակ
* Ալ-Մազար ալ-Ջանուբիյա
* Ալ-Մազրաա
* Ալ-Քասր
* Ալ-Սաֆի

### Մաան մուհաֆազա
thumb|right|250px|Մաան նահիյա
* Ալ-Հուսանյնիյյա
* Աշ-Շիբեկ
* Այի
* Մաան
* Ուադի Մուսա

### Թաֆիլահ մուհաֆազա
thumb|right|250px|Թաֆիլահ նահիյա
* Ալ-Հասա
* Ալ-Թաֆիլա
* Բիրսայրա

## Տես նաև
* Հորդանանի վարչական բաժանում

## Ծանոթագրություններ

Կատեգորիա:Երկրորդ աստիճանի վարչական միավորներ
Կատեգորիա:Հորդանան
Նեմանյա Ռադոյա

**Նեմանյա Ռադոյա** (, ), սերբ ֆուտբոլիստ, իսպանական «Սելտա» ֆուտբոլային ակումբի և Սերբիայի ազգային հավաքականի կիսապաշտպանն է։

## Ակումբային կարիերա
Ֆուտբոլիստի կարիերան սկսել է «Վոյվոդինա» ակումբի երիտասարդական կազմում, որտեղ խաղում էր Ռադոյայի ավագ եղբայր Ստեֆանը, ով օգնեց եղբորը արագ ինտեգրվելու թիմին։ 2011 թ․ ամռանը ֆուտբոլիստը հրավիրվում է գլխավոր թիմ, սակայն նույն տարում մարզավիճակը չկորցնելու նպատակով վարձավճարով տեղափոխվում է «ՉՍԿ Պիվարա»։ 2012 թ․ մարտի 8-ին ֆուտբոլիստը 5 տարվա պայմանագիր է կնքում Վոյվոդինայի հետ, որից հետո կրկին վարձավճարով տեղափոխվում է երրորդ դիվիզիոնում հանդես եկող «Ցեմենտ»։

Վոյվոդինայի կազմում առաջին խաղն անցկացրել է 2012 թ․ օգոստոսի 18-ին, երբ թիմը մրցում էր «Սպարտակ (Սուբոտիցա)» ակումբի հետ։ Առաջին գոլը վոյվոդինայի կազմում խփել է 2013 թ․ ապրիլի 17-ին, երբ թիմը գավաթի կիսաեզրափակչում մրցում էր «ՕՖԿ Բելգրադ» ակումբի հետ։ Այդ մրցաշրջանում Ռադոյայի թիմը կարողանում է նվաճել Սերբիայի գավաթը։

2012/13 մրցաշրջանում ֆուտբոլիստը մասնակցում է 22 խաղի, որից 16֊ը թիմի մեկնարկային կազմում, կարողանում է օգնել իր թիմին զբաղեցնելու 3-րդ հորիզոնականը։ 2013/14 մրցաշրջանում Ռադոյան մասնակցում է 25 հանդիպման և ընդգրկվում է առաջնության սիմվոլիկ հավաքականում։

2014 թ․ օգոստոսի 12-ին Ռադոյան 5 տարվա պայմանագիր է կնքում իսպանական «Սելտայի» հետ։ Նոր թիմի կազմում իր առաջին խաղն անցկացրել է օգոստոսի 24֊ին, երբ թիմը մրցում էր «Խետաֆե» ակումբի հետ։

## Նվաճումնետ
;  Վոյվոդինա
* Սերբիայի գավաթակիր ֊ 2013/14

## Ծանոթագրություններ

## Հղումներ
* Ռադոյան Utakmica.rs կայքում 
* Ռադոյան soccerway.com կայքում 
* Ռադոյան national-football-teams.com կայքում

Կատեգորիա:Լա Լիգայի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Վոյվոդինայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Սելտայի ֆուտբոլիստներ
Կատեգորիա:Լևանտեի ֆուտբոլիստներ
Արքայադուստր գորտը

**Արքայադուստր գորտը** (),  ռուսական ժողովրդական հեքիաթ։ Նմանատիպ սյուժեով հեքիաթներ հայտնի են մի շարք եվրոպական երկրներում, ինչպես, օրինակ, Իտալիայում, Հունաստանում, ինչպես նաև հանդիպում է բուրիաթների, բաշկիրների, թաթարների մոտ։ Ա. Ն. Աֆանեսևի «Ռուսական ժողովրդական հեքիաթներ» ժողովածուի մեջ ներառված է 104 համարի տակ։ Հեքիաթի մեջ գործող կերպարը գեղեցիկ աղջիկ է, ով սովորաբար տիրապետում է կախարդանքի հմտություններին և ստիպված էր ժամանակավոր ապրել գորտի կերպարանքով։

## Սյուժե
Թագավորն ուներ երեք որդի։ Փոքրի անունն էր Իվան արքայազն։ Գալիս է արքայի որդիների ամուսնանալու ժամանակը։ Իվան արքայազն ստիպված էր ամուսնանալ գորտի հետ, որովհետև նրա գտել էր ծիսական արարողության ժամանակ (արքայազններն առանց նշան բռնելու կրակում էին նետով, որտեղ ընկնում է նետը, այնտեղ էլ փնտրում էին հարսնացուին)։ Գորտը, ի տարբերություն Իվան արքայազնի եղբայրների կանանց, գերազանց կատարում է իր սկեսրայրի` արքայի տված առաջադրանքները կախարդանքի (ըստ հեքիաթի մի տարբերակի) կամ «մայրիկ-դայակների» (ըստ մյուս տարբերակի) օգնությամբ։ Երբ արքան Իվանին իր կնոջ հետ հրավիրում է խնջույքի, նա  գալիս է չքնաղ աղջկա կերպարանքով։ Իվանը գաղտնի այրում է կնոջ կաշին, ինչն ստիպում է նրան հեռանալ։ Արքայազնը գնում է նրան փնտրելու, գտնում է նրան Կոշչեյի տանը և ազատում կնոջը։

Ըստ Աառնե-Թոմպսոնի դասակարգման սյուժեն կրում է 402 համարը։

## Այլ ժողովուրդների մոտ
Արքայադուստ գորտի մասին սյուժեն ռուսական հեքիաթներից որոշ փոփոխություններով անցել է Ռուսաստանի մի շարք ազգերի, օրինակ, բաշկիրների և թաթարների ժողովրդական հեքիաթների մեջ։ Առաջին անգամ 1903 թվականին հրապարակված բույրաթական «Ուտա-Սագան-բատոր» հեքիաթի բազմաշերտ սյուժեի վերջնական տարբերակում ներկայացված է նաև նմանատիպ սյուժե։ Միևնույն ժամանակ առաջադրանքներ կատարելիս գորտի օգնականը դառնում են սև շունը և սպիտակ կովը, որը թիակին սև նշան ունի։

## Հետաքրքիր փաստեր
2017 թվականի հոկտեմբերի 3-ին քաղաք Կուրգանսկի մարզի Շադրինսկ քաղաքն ըստ Ռուսաստանի հեքիաթային քարտեզի ճանաչվել է Արքայադուստր գորտիԵլենա հրաշալիի ծննդավայր։ Դա տեղի է ունեցել շնորհիվ 19-րդ դարի գավառագետ և լուսավորիչ Ա. Ն. Զիրյանովայի։

## Պատկերասրահ

File:Vasnetsov Frog Princess.jpg|Վ. Վասնեցով, «Արքայադուստր գորտը»
File:Frog Princess (Matorin).jpg|Արքայադուստր գորտը 20-րդ դարի բացիկի վրա
File:Царевна лягушка 2.jpg|Իվան Բիլիբին, «Արքայադուստր գորտը»
File:RR5111-0372R 3 рубля серебро 2017 Легенды и сказки народов России Царевна-лягушка реверс.png|Ռուսաստանի բանկի հուշադրամ


## Արվեստում
* 1939 - «Գեղեցկուհի Վասիլիսան» ֆիլմ
* 1954 - «Արքայադուստր գորտը» մուլտֆիլմ
* 1971 - տիկնիկային մուլտֆիլմ-ներկայացում ըստ «Արքայադուստր գորտը» հեքիաթի մոտիվների
* 1977 - «Գեղեցկուհի Վասիլիսան» մուլտֆիլմ
* 2009 - «Արքայադուստրը և գորտը» մուլտֆիլմ
* 2015 - Մ. Լոմոնոսվի անվան Արխանգելսկի դրամատիկական թատրոնի «Արքայադուստր գորտը» ներկայացումը

## Տես նաև
* Հեքիաթ արքայազն գորտի մասին

## Ծանոթագրություններ

Կատեգորիա:Հեքիաթներ
Ալբերտ Հարիս

**Ալբերտ Հարիս** (Արոն Հեքելման) (, ), լեհ երգահան և երգիչ։

## Կենսագրություն
Ծնվել է 1911 թվականին նոյեմբերի 28-ին, Վարշավայում՝ Կոպել Հեքելմանի ընտանիքում, ով առևտրով զբաղվող հրեա էր։

Դաստիարակվել է լեհ–հրեական փոքրամասնության միջավայրում, ավարտել է հրեական «Ասկոլա» գիմնազիան (ուսուցումն անցկացվում էր միայն լեհերենով)։ Հասունության ատեստատ ստանալուց հետո, առաջին անգամ որպես կուպլետիստ, ձայնագրվել է «Lonora Electro» ձայնագրման ոչ մեծ ֆաբրիկայում։

Հարիսը երգեցողության դասերի է գնացել, հիանալի դաշնամուր է նվագել, կոմպոզիցիա է ուսումնասիրել և այդպիսով հնարավորություն է ստացել ձայնագրվելու ավելի հայտնի ընկերություններում։ 1933 թվականին նա ձայնագրվել է «Cristal Electro» ձայնագրման ստուդիայում, որի հետ համագործակցությունը շարունակվել է երեք տարի։ Իր ձայնագրությունները նա արել է Ալբերտ Լիֆֆ և Ալբերտ Հոլմ կեղծանուններով։ Վերջին կեղծանվամբ սկսել է ստորագրել իր երգերը, որոնք սկսել է գրել 1934 թվականից։

Կարիերայի գագաթնակետին երգիչը հասել է 1936-1939 թվականներին, երբ նա կարող էր պայմանագիր կնքել Լեհաստանի լավագույն ձայնագրման ստուդիայի՝ վարշավական «Օդեոնի» հետ։ Հենց այդ ժամանակ նա վերցնում է իր երրորդ՝ առավել հայտնի Ալբերտ Հարիս կեղծանունը, որը հետագայում դարձել է նրա նոր ազգանունը, որով հորինել և կատարել է երգեր։

Երկրորդ համաշխարհային պատերազմի սկսվելուց հետո Հարիսը տեղափոխվել է Բելաստոկ (բանակ չի զորակոչվել առողջական խնդիրների պատճառով)։  1940 թվականին երգիչը տեղափոխվել է Լվով։ Այնտեղ նա սկսում է ելույթ ունենալ Հենրիկ Վարսի նվագախմբի հետ, որն այդ ժամանակ ելույթ էր ունենում ԽՍՀՄ տարբեր քաղաքներում։ Վարսի խմբի առաջին շրջագայությունը Խորհրդային Միությունում սկսվում է 1940 թվականին, Օդեսայից։ Շրջագայությունը շարունակվում է Լենինգրադում, Կիևում, Մոսկվայում, Խարկովում, Վորոնեժում։ Երբ Լվովը շրջափակված էր գերմանացիների կողմից, Հարիսն ապրում էր Ռուսաստանի խորքերում, և այդ շրջանում նրա կյանքի մասին տեղեկությունները շատ քիչ են։ Հայտնի է միայն այն, որ 1944 թվականին Լեհաստանի հայրենասերների միության պատվերով նա իր եղբոր՝ Մեչիսլավի հետ միասին ձայնագրել է մի քանի քարոզչական սկավառակ` Էդդի Ռոզների նվագախմբի նվագակցությամբ։ Այդ ձայնագրությունները եթեր էին հաղորդվում Լյուբլինում, «Մեղվիկ» () ռադիոկայանով։

Պատերազմից հետո Ալբերտ Հարիսը շարունակում է արվեստագետի, նախ և առաջ` կոմպոզիտորի գործունեությունը։ Նա ավելի քիչ էր ձայնապնակներ ձայնագրում և մենահամերգներ ունենում։ 1950 թվականին հայտնվում է Ստոկհոլմում, հետո լքում է Շվեդիան` տեղափոխվելով նախ Վենեսուելա, այնուհետև` ԱՄՆ։ Մահացել է 1974 թվականին, ԱՄՆ–ում, անհայտնության մեջ։ Մահվան և գերեզմանի ստույգ վայրը հայտնի չէ։

## Հետաքրքիր փաստեր
Էդդի Ռոզների նվագախմբում Հարիսն ընկերանում է երաժիշտ Յուրի Ցեյտլինի հետ, ով տեքստեր է գրում Հարիսի որոշ երաժշտությունների համար։ Ցեյտլինը իր «Մեծ փողահար Էդդի Ռոզների թռիչքներն ու անկումները» գրքում այսպես է գրել Ալբերտ Հարիսի մասին.

## Ծանոթագրություններ

## Արտաքին հղումներ
* Гаррис Альберт (композитор)
* «На полянке». Музыка: Альберт Гаррис Слова: Юрий Цейтлин
* АЛЬБЕРТ ГАРРИС — К столетию со дня рождения (1911—1974)
* Ady Rosner’s Orchestra, Voc. Albert Harris — Piosenka o mojej…

Կատեգորիա:Լեհ դաշնակահարներ
Կատեգորիա:Լեհ երաժիշտներ
Կատեգորիա:Լեհ երգահաններ
Կատեգորիա:Լեհ երգիչներ
Կատեգորիա:Լեհ կոմպոզիտորներ
Աքլորիկ, ոսկե կատարիկ (մուլտֆիլմ)

**«Աքլորիկ, ոսկե կատարիկ»** (), 1955 թվականին նկարված մուլտիպլիկացիոն ֆիլմ։ Նույնանուն ռուսական հեքիաթի էկրանավորումն է` ըստ Ա. Ն. Տոլստոյի վերամշակման։

## Սյուժե
Մուլտֆիլմը նկարահանվել է ըստ ռուսական նույնանուն ժողովրդական հեքիաթի մոտիվների, Ա. Ն. Տոլստոյի վերամշակումով (այս մասին նշված է մուլտֆիլմի լուսագրերում)։

Անտառային խրճիթում ապրում էին Կատուն, Կեռնեխը և Աքլորը։ Ապրում էին նրանք հաշտ և ուրախ, քանի դեռ Աղվեսը չէր մտերմացել նրանց հետ. վերջինս ցանկանում էր աքաղաղին գողանալ։ Նա օգտագործում էր բոլոր հնարքները, որպեսզի Աքաղաղին տնից դուրս հաներ, երբ Կատուն և Կեռնեխը գործով գնում էին, բայց ամեն անգամ նրա ջանքերը չէին արդարացվում, Կատուն ու Կեռնեխը Աքաղաղին նրա ձեռքից խլում էին, իսկ Աղվեսին` լավ պատժում։ Բայց Աղվեսը չէր հանձնվում և իմանալով Աքաղաղի անուղղելի միամտության մասին, շարունակում էր հետևել նրան, մինչև խաբեության միջոցով կարողանում է նրան տանել հեռու և մութ անտառ` իր բույն։ Միայն իր ընկերների և բարի նապաստակի մեծ ջանքերի շնորհիվ Աքաղաղը վերադառնում է տուն, իսկ ընկերներն այլևս երբեք չեն շփվում Աղվեսի հետ։

## Հեղինակներ

## Վերաթողարկումը DVD ձևաչափով
Մուլտֆիլմը հաճախ վերաթողարկվել է DVD ձևաչափով, հետևյալ մուլտֆիլմերի ժողովածուներում.

«Հավիկ Րյաբա», Սոյուզմուլտֆիլմ, DVD ձևաչափ, սկավառակի վրա ներառված են եղել հետևյալ մուլտֆիլմերը. 
«Պապիկի, տատիկի և հավիկ Րյաբայի մասին»(1982), «Աքլորիկ, ոսկե կատարիկ»(1955), «Աքլորն ու ներկերը»(1964), «Ծուղ-րու-ղու՜»(1963),
«Գյուղական զավեշտախաղ»(1993), «Հեքիաթ Գնդլիկ Բոքոնիկի մասին»(1969), «Ծղոտե ցլիկ»(1954), «Դեղնիկը» (1966), «Կար-չկար, մի հավիկ կար»(1977)։

## Ծանոթագրություններ

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Պյոտր Նոսովի մուլտֆիլմեր
Էմիլ Աբազ

**էմիլ Աբազ** (, ), մակեդոնացի ֆուտբոլիստ, հարձակվող։

## Ակումբային կարիերա
Խաղացել է «Բեերսխոտ» երիտասարդական ակումբում։ 2013 թվականին տեղափոխվել է «Անդերլեխտ»-ի կազմ։ Մայրաքաղաքի ակումբում խաղացել է 2015/16 թվականների ՈՒԵՖԱ-ի պատանեկան գավաթի կիսաեզրափակիչ փուլի «Չելսի»-ի դեմ խաղում։

2016 թվականին ամռանը պայմանագիր է ստորագրել զագրեբյան «Դինամո» ակումբի հետ։ Մայրաքաղաքի ակումբի կազմում Աբազը խաղացել է ՈՒԵՖԱ-ի 2016/17 թվականների պատանեկան լիգայում և Խորվաթիայի երկրորդ լիգայի երկրորդ կազմում։

2017 թվականի հունվարին, ձմեռային ընդմիջման ժամանակ, հեռացել է «Դինամո»-ից և պայմանագիր է գրել «Սպարտակ» ակումբի հետ (Սուբոտիցա)։ Նույն թվականի մարտի 12-ին խաղացել է սերբիական Սուպերգավաթի «Ռադ» ակումբի դեմ խաղում։ 2018 թվականին, խզելով պայմանագիրը, դարձել է ազատ գործակալ։

## Կարիերան հավաքականում
Լինելով Սկոպյեում ծնված գնչու` ի սկզբանե նա խաղացել է Բելգիայի երիտասարդական հավաքականի կազմում, որտեղ նա ապրել է։ Ավելի ուշ նա խաղացել է Մակեդոնիայի մինչև 17 տարեկանների և մինչև 19 տարեկանների հավաքականների կազմում։

2017 թվականին մարտի 24-ին իր դեբյուտն է նշել Մակեդոնիայի երիտասարդական հավաքականի կազմում` Չեռնոգորիայի երիտասարդական հավաքականի դեմ ընկերական խաղի 69-րդ րոպեին փոխարինելով Պետար Պետկովսկուն (2:0)։

## Ծանոթագրություններ

Կատեգորիա:Անդերլեխտի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Մակեդոնացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Մայք Բեյլի

**Մայք Բեյլի** (, ) ֊ անգլիացի դերասան, որը հայտնի է «Դեղնակտուցները»  ֆիլմում խաղացած Սիդի դերով։

## Կարիերա
Դերասանական  կարիերան սկիզբ առավ 2007 թվականին, երբ նա սկսեց նկարահանվել «Դեղնակտուցները» պատանեական հեռուստասերիալում։ Առաջին եթերաշրջանի  վերջում  Բեյլին և Նիկոլաս Հոլտն երգեցին Կետ Սթիվենսի "*Wild World*" երգը։
Եվ ինչպես «Դեղնակտուցները» հեռուստասերիալի դերասանների մեծամասնությունը, նա էլ դուրս եկավ հեռուստասերալից երկրորդ եթերաշրջանում նկարահանվելուց հետո։
2009 թվականին նա նկարահանվեց «1066» պատմական մարտաֆիլմում Տոֆիի դերով, որը իր մեջ ընդգրկում է երկու սերիա։ 
Ֆիլմը պատմում է անգլիական պատմության հայտնի ամսաթվի մասին - Հասթինգսի ճակատամարտը 14 հոկտեմբերի 1066 թվականին։

## Ֆիլմագրություն

## Ծանոթագրություններ

Կատեգորիա:Անգլիացի դերասաններ
Կատեգորիա:Անգլիացի երգիչներ
Կատեգորիա:Անգլիացի կինոդերասաններ
Կատեգորիա:Բրիտանացի հեռուստատեսային դերասաններ
Լուբնա Տահտամունի

**Լուբնա Համիդ Տաֆիք Տահտամունի** (, ), հորդանանցի կենսաբան, որը հայտնի է իր կենսաբանության զարգացման և քաղցկեղի հետազոտության բնագավառներում։ Հաշիմյան համալսարանի կենսաբանության և կենսատեխնոլոգիայի ամբիոնի վարիչն է։ Կրծքի քաղցկեղի բնագավառում կատարած աշխատանքի համար արժանացել է բազմաթիվ մրցանակների, ինչպես նաև արաբական աշխարհում հայտնի է գիտության կարիերա ընտրած կանանց պաշտպան։ 2016 թվականին ընդգրկվել է BBC-ի 100 կանանց շարքում։

## Վաղ կյանք և կրթություն
Տահտամունին եղել է ընտանիքի վեց երեխաներից երրորդը։ Մեծացել է Հորդանանի հյուսիսում գտնվող Իրբիդ քաղաքում։ 1997 թվականին Հորդանանի համալսարանից ստացել է բակալավրի աստիճան, 2000 թվականին՝ նույն համալսարանից մագիստրոսի աստիճան։ Բարձր թեստային գնահատականների շնորհիվ ընդգրկվել է բիոլոգիական ծրագրում, մագիստրատուրան անցել է Համեդ ալ Հաջի ենթակայության ներքո և ուսումնասիրել է վերարտադրողական կենսաբանության զարգացումը։

2005 թվականին ավարտել է Կոլորադո նահանգի համալսարանի դոկտորատուրան, Ջեյմս Բամբուրգի ղեկավարությամբ ուսումնասիրել է սաղմնային և մետաստազային բջիջները։ Լուբնան մեծ աջակցություն է ստացել ընտանիքից գիտության բնագավառում գործունեություն ծավալելու և ԱՄՆ տեղափոխվելու հարցում։

## Գործունեություն
Դոկտորականն ավարտելուց հետո վերադարձել է հորդանան՝ աջակցելու և պաշտպանելու գիտության բնագավառում գործունեություն ծավալող կանանց և սատարելու այն հաստատություններին, որոնք աջակցել էին նրան ԱՄՆ տեղափոխելուն։ 2008 թվականին դարձել է Հաշիմյան համալսարանի միկրոսկոպիայի հաստատության տնօրեն։ Ներկայիս հետազոտական մեթոդների նորարարություններին տեղեկացված լինելու համար ամառային աշխատանքներն իրականացնում է Ավստրալիայում և ԱՄՆ-ում։

2011 թվականին դարձել է Հաշիմյան համալսարանի կենսաբանության և կենսատեխնոլոգիայի ամբիոնի վարիչ։ 2011 թվականին արժանացել է L'Oreal-UNESCO Կանայք գիտության բնագավառում համա-արաբական տարածաշրջանային կրթաթոշակի և Կանայք գիտության բնագավառում հանուն համաշխարհային զարգացման կազմակերպության մրցանակի կրծքի քաղցկեղի բնագավառում կատարծ աշխատանքի համար։ 2015 թվականին ներառվել է հորդանանում ԱՄՆ դեսպանատան գիտության բնագավառի կանացի փառքի սրահում, 2016 թվականին ընդգրկվել է BBC-ի 100 կանանց ցանկում։

## Ծանոթագրություններ

## Արտաքին հղումներ
* A video feature on Lubna Tahtamouni from BBC's 100 Women

Կատեգորիա:BBC 100 կին
Կատեգորիա:Կին կենսաբաններ
Կատեգորիա:Հորդանանի համալսարանի շրջանավարտներ
Կատեգորիա:Հորդանանցի գիտնականներ
Կատեգորիա:Հորդանանցի կենսաբաններ